el el el el el id el el el el el el el el el el it el el el el el el el en el el el el el el el el el el en en en en el el el el el el el el el el el el el en el el en el el en el el en el el el
"Φόρα πάντα τα καλά σου"- Zητήματα ταυτότητας και υπερηφάνειας στη νέα έκθεση της K -Gold Τemporary Gallery - Εφημερίδα Πολιτικά
Συντάκτης: Νατάσα Παπανικολάου Μοιραστείτε το:
Η K-Gold Temporary Gallery παρουσιάζει την έκθεση “Φόρα πάντα τα καλά σου” με τη συμμετοχή επτά Ελλήνων και διεθνών καλλιτεχνών. Μετά από έξι χρόνια νομαδικής δράσης, η παρούσα διοργάνωση σηματοδοτεί νέες κατευθύνσεις στον καλλιτεχνικό και ερευνητικό προγραμματισμό της πλατφόρμας στη μόνιμη στέγη της, στην Αγία Παρασκευή Λέσβου.
Η έκθεση περιλαμβάνει φωτογραφίες, βίντεο και εγκαταστάσεις που διερευνούν τα όρια ανάμεσα στην τέχνη και τον κόσμο της μόδας. Η ένδυση ως ένα ισχυρό εργαλείο έκφρασης, δύναται να μεταμορφώσει και να αποτελέσει σύμβολο επιθυμίας και ενδυνάμωσης. Στην έκθεση, ο στολισμός του ανθρώπινου σώματος ερευνάται ως καθημερινότητα και ως τελετουργία. Ως μια ανάγκη προσωπική και συλλογική, με έντονο το στοιχείο του εφήμερου, που καταδεικνύει διαχρονικά την ανάγκη όλων να καταναλώσουν μέσω των υλικών και των συναισθημάτων τους.
Ζητήματα ταυτότητας και υπερηφάνειας βρίσκονται στο επίκεντρο της φωτογραφικής έρευνας: η Alice Mann εξετάζει τη σχέση ανάμεσα στο παραδοσιακό ένδυμα και τη λατρεία στην αφρικανική διασπορά, ενώ οι εκκεντρικές μάσκες του Γεωργιανού Shalva Nikvashvili δημοσιεύονται στα κοινωνικά δίκτυα και εναντιώνονται στις κοινωνικές προσδοκίες. O γνωστός για την underground αισθητική του Jacopo Benassi φωτογραφίζεται με ρούχα υψηλής ραπτικής των Vivienne Westwood και Claude Montana, διερευνώντας τα όρια της κλασικής και σύγχρονης σωματικότητας. Οι ταξιδιωτικές εικόνες της Johanne Stoffersen εστιάζουν στην ικανοποίηση των αναγκών και την ευχαρίστηση που φέρνουν.
H έκθεση περιλαμβάνει επίσης το φιλμ “BATON” του Ισπανού σκηνοθέτη Albert Moya, μια συνεργασία με τον συγγραφέα Ευθύμη Φιλίππου και τον εμβληματικό σχεδιαστή Dries Van Noten, γύρω από θέματα εξουσίας και εμμονής στη σημερινή κοινωνία. Τέλος, μια σειρά γλυπτών και χρηστικών αντικειμένων του καλλιτεχνικού διδύμου Hypercomf (Ιωάννης Κολιόπουλος και Πάολα Παλαβίδη) εξερευνούν με χιούμορ τι ορίζεται ως χρήσιμο και τι ως άχρηστο, ενώ παράλληλα ακροβατούν μεταξύ της άνεσης και της δυσφορίας.
Η έκθεση “Φόρα πάντα τα καλά σου” συνοδεύεται από παράλληλες εκδηλώσεις: προβολές, ξεναγήσεις και εκπαιδευτικό πρόγραμμα. Όλες οι δράσεις παρουσιάζονται δωρεάν και είναι ανοιχτές για όλους.
> Ξενάγηση από τον επιμελητή:
Σάββατο 28 Δεκεμβρίου 2019, 17:00
> Δημιουργικά εργαστήρια για παιδιά από τη Κατερίνα Ζάγκλη:
Το πλήρες πρόγραμμα θα ανακοινωθεί τον Ιανουάριο 2020.
Ωράριο λειτουργίας: Σάββατο & Κυριακή 11:00 — 18:00
και κατόπιν συνεννόησης στο τηλ. 6974167473
Διεύθυνση: Αγία Παρασκευή, 81102 Λέσβος
Η K-Gold Temporary Gallery αποτελεί μια πλατφόρμα σύγχρονης τέχνης που ιδρύθηκε το 2014 στη Λέσβο. Στοχεύοντας στο να φέρει το ευρύ κοινό σε επαφή με το σύγχρονο πολιτισμό, προσφέρει την ευκαιρία σε καλλιτέχνες και επιμελητές να διευρύνουν την έρευνα και την πρακτική τους μέσω εκθέσεων, περφόρμανς, εκδόσεων και εκπαιδευτικών προγραμμάτων.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Δύο νέες γραμμές στο ΚΥΤ της Μόριας εγκατέστησε η ΔΕΗ
Virginie L.-Καμερούν: «Όταν είμαι μόνη μου στον δρόμο, είμαι πάντα σε πανικό”-#people_of_Moria
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.